Blåsemafian

Blåsemafian er en norsk instrumentaltrio bestående av Jørgen Lund Karlsen på saksofon, Sigurd Evensen på trombone og Stig Espen Hundsnes på trompet. 

Blåsemafian ble dannet i 2016. Siden har gruppen jobbet som støttemusikere ved en rekke tv-produksjoner, og de har samarbeidet med artister som Marcus & Martinus, Madcon, Cezinando og Angelina Jordan. Fra slutten av 2010-årene begynte trioen å jobbe for å etablere seg som selvstendige artister, og i 2019 slapp de sin første singel «Into the Light» med Tony B.

I 2021 ble de ble kjent for et større norsk publikum da de deltok i Melodi Grand Prix. Der deltok de med melodien «Let Loose», med vokal av Caroline «Hazel» Teigen. De vant delfinale 1 lørdag 16. januar 2021, og ble dermed en av deltakerne i finalen 20. februar 2021.

Blåsemafian er en del av artiststallen til managementet og labelet Need Music.

Besetning 
 Sigurd Evensen (f. 1993) fra Oslo – trombone og sousafon
 Stig Espen Hundsnes (f. 1988) fra Sveio – trompet
 Jørgen Lund Karlsen (f. 1993) fra Fredrikstad – saksofon

Referanser

Eksterne lenker 
 
 

Deltakere i Melodi Grand Prix
Deltakere i Melodi Grand Prix 2021
Norske musikkgrupper
Band etablert i 2016